ลงทุนใหม่ซบการเมืองสงบแบงก์เชื่อโงหัว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ธนาคารรับเม็ดเงินลงทุนใหม่น้อยอยู่แล้ว ยิ่งชะงักมากขึ้นรอเลือกตั้งใหม่ การเมืองนิ่ง 
นายสยาม ประสิทธิศิริกุล ประธานเจ้าหน้าที่บริหารธุรกิจขนาดกลางและขนาดย่อม ธนาคารทหารไทย เปิดเผยว่า ขณะนี้การลงทุนใหม่ชะงักไม่กล้าลงทุน จนกว่าจะได้เห็นนโยบายของรัฐบาล ทำให้การลงทุนใหม่ที่มีอยู่ค่อนข้างน้อยอยู่แล้วชะงักเข้าไปใหญ่ถ้าธุรกิจรายใหญ่ไม่ลงทุน จะส่งผลต่อเนื่องมาถึงลูกค้าเอสเอ็มอีที่ผลิตสินค้าตามคำสั่งซื้อของรายใหญ่
นายสยาม กล่าวว่า ปัจจุบันผู้ประกอบการเอสเอ็มอีใช้สินเชื่อหมุนเวียนเป็นหลัก และใช้เท่าที่จำเป็นเท่านั้น สินเชื่อลงทุนใหม่แม้จะมาขอกู้บ้างแต่นานๆ ครั้ง การกู้เงินจึงเป็นลักษณะกู้แล้วชำระแล้วกู้ใหม่มีสัดส่วน 50% ขณะที่สินเชื่อเพื่อลงทุนใหม่ลดเหลืออยู่ประมาณ 20% ที่เหลืออีก 80% เป็นสินเชื่อหมุนเวียน
“ภาคธุรกิจอยากได้วิธีที่สงบเร็วที่สุด โรดแมปของนายกรัฐมนตรีคงคิดมาดีแล้วว่าจะจัดทำงบประมาณให้เรียบร้อยก่อน แล้วค่อยเลือกตั้งใหม่” นายสยาม กล่าว
สำหรับยอดสินเชื่อเอสเอ็มอียังไม่เห็นสัญญาณถดถอย โดยไตรมาสแรกปล่อยได้เดือนละ 2,0003,000 ล้านบาท พอถึงเดือน เม.ย. แม้จะมีวันหยุดมากแต่ในเดือนเดียวปล่อยได้ 4,000 ล้านบาท 
นายเวทย์ นุชเจริญ ผู้ช่วยกรรมการผู้จัดการอาวุโส ผู้บริหารสายงานธุรกิจขนาดกลาง ธนาคารกรุงไทย กล่าวว่า โครงการลงทุนใหม่แม้จะมีค่อนข้างน้อย แต่อุตสาห กรรมเกษตรแปรรูปยังไปได้ดีมีการลงทุนใหม่เพื่อขยายการผลิต เชื่อว่าช่วง 23 เดือนหลังการลงทุนใหม่จะเริ่มกลับมาดีขึ้น